Tänapäeval on vähestel inimestel ettekujutust ammugi hingusele läinud sõjaeelsetest saksa automarkidest nagu Hansa või Hanomag. Iseäranis viimase rolli Saksamaa motoriseerumises on raske üle hinnata. Piisab kui lugeda üles kolmekümnendate alguse müügitulemused, kus Hanomag, haaranud turust 14 %, seisis Opeli järel ning Adleri ja BMW ees teisel kohal. Kuni 1200-cm³ mootoriga autode seas juhtis Hanomag koguni  25 protsendiga, DKW osakaal oli siin 19,5 ja BMW-l 17,4 %. Hannoversche Maschinenbau AG alustas sõiduautode tootmist äärmiselt omapärasel moel.